জিরোনা ফুটবল ক্লাব

জিরোনা ফুতবল ক্লাব, এস.এ.ডি. (স্পেনীয়: Girona FC; সাধারণত জিরোনা এফসি এবং সংক্ষেপে জিরোনা নামে পরিচিত) হচ্ছে জিরোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় প্রতিযোগিতা করে। এই ক্লাবটি ১৯৩০ সালের ২৩শে জুলাই তারিখে প্রতিষ্ঠিত হয়েছে। ১৪,৬২৪ ধারণক্ষমতাবিশিষ্ট এস্তাদি মোন্তিলিভিতে ব্লাঙ্কিভেরমেল নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় মিচেল আনহেল সানচেস মুনিয়োস এবং সভাপতির দায়িত্ব পালন করছেন দেলফি হেলি। বর্তমানে উরুগুয়েয়ীয় আক্রমণভাগের খেলোয়াড় ক্রিস্তিয়ান স্তুয়ানি এই ক্লাবের অধিনায়কের দায়িত্ব পালন করছেন। ঘরোয়া ফুটবলে, জিরোনা এপর্যন্ত ৭টি শিরোপা জয়লাভ করেছে; যার মধ্যে পাঁচটি সেহুন্দা দিভিসিওন বি এবং একটি তেরসেরা দিভিসিওন শিরোপা রয়েছে। হুয়ানপে, ক্রিস্তিয়ান স্তুয়ানি, বোরহা গার্সিয়া, হান্দ্রো কাস্ত্রো এবং ফেলিপে সানচোনের মতো খেলোয়াড়গণ জিরোনার জার্সি গায়ে মাঠ কাঁপিয়েছেন। ১৯৩০–৩১ মৌসুমে, পেশাদার ফুটবল ক্লাব হিসেবে প্রথম মৌসুমে জিরোনা স্পেনের পেশাদার ফুটবল ক্লাবগুলোর মধ্যকার আয়োজিত স্পেনীয় ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ তেরসেরা দিভিসিওনে প্রতিদ্বন্দ্বিতা করেছিল; ফ্রান্সিস্কো ব্রুর অধীনে উক্ত মৌসুমে জিরোনা ৩ জয় এবং ৩ ড্রয়ে সর্বমোট ৯ পয়েন্ট অর্জন করে ১৯৩০–৩১ তেরসেরা দিভিসিওনের পয়েন্ট তালিকায় ১ম স্থান অর্জন করেছিল। ক্লাব প্রতিষ্ঠার প্রায় ৮৭ বছর পর, ২০১৭–১৮ মৌসুমে জিরোনা প্রথমবারের মতো স্পেনের পেশাদার ফুটবলের শীর্ষ স্তর লা লিগায় অংশগ্রহণ করতে সক্ষম হয়েছিল। ২০১৭ সালের সালের ১৯শে আগস্ট তারিখে, লা লিগায় ক্লাব ইতিহাসে নিজেদের প্রথম ম্যাচে পাবলো মাচিনের অধীনে জিরোনা আতলেতিকো মাদ্রিদের কাছে ২–২ গোলের ব্যবধানে পরাজিত হয়েছিল। ২০১৭–১৮ লা লিগায় জিরোনা ১৪টি জয় এবং ৯টি ড্রয়ে সর্বমোট ৫১ পয়েন্ট অর্জন করে পয়েন্ট তালিকায় ১০ম স্থান অর্জন করেছিল, যেখানে ক্রিস্তিয়ান স্তুয়ানি ২১টি গোল করে লিগে জিরোনার হয়ে সর্বোচ্চ গোলদাতা হয়েছিলেন। ২০১৭ সালের ডিসেম্বর মাস থেকে, ক্লাবটির নতুন প্রশিক্ষণ সুবিধাগুলো নির্মাণাধীন রয়েছে, এগুলো জিরোনার দক্ষিণে পিজিএ কাতালোনিয়া গলফ কোর্স কমপ্লেক্সে স্থাপন করা হচ্ছে। ২০,০০০ মি২ (২,২০,০০০ ফু২) এলাকাবিশিষ্ট নতুন কমপ্লেক্সটি পরবর্তী সাড়ে তিন বছর ধরে ক্লাবটির প্রশিক্ষণ কেন্দ্র হিসেবে নিয়োজিত থাকবে। এখানে ১১০ মি × ৭২ মি (৩৬১ ফু × ২৩৬ ফু) হাইব্রিড ঘাসের প্রশিক্ষণ পিচ এবং অভ্যন্তরীণ প্রশিক্ষণ সুবিধা ছাড়াও ১৬০ মি × ৭২ মি (৫২৫ ফু × ২৩৬ ফু) প্রাকৃতিক ঘাসের পিচ থাকবে। https://as.com/futbol/primera/la-conexion-ucraniana-a-la-conquista-de-montilivi-n/ "Marcelo Claure strengthen the Girona FC project | Girona - Web Oficial"। ১৫ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২১।  https://www.transfermarkt.com/fc-girona/stadion/verein/12321/saison_id/2023 https://www.transfermarkt.com/fc-girona/kader/verein/12321/saison_id/2023 "সংরক্ষণাগারভুক্ত অনুলিপি"। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০২৪।  https://www.worldfootball.net/teams/girona-fc/2024/2/ http://www.lfp.es/ http://www.espnfc.com/spanish-primera-division/15/statistics/scorers https://www.laliga.es/en/statistics-historical/standings/primera/2017-18/ "Comienza la instalación del césped en los nuevos campos de entrenamiento del Girona en el PGA Catalunya Resort de Caldes de Malavella" [The installation of the turf begins in the new Girona training camps at the PGA Catalunya Resort in Caldes de Malavella] (Spanish ভাষায়)। ১৮ জানুয়ারি ২০১৮। সংগ্রহের তারিখ ৬ ফেব্রুয়ারি ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "El Girona FC estrenará en enero dos nuevos campos de entrenamiento en el PGA Catalunya Resort de Caldes" [Girona FC debut in January two new training camps in the PGA Catalunya Resort in Caldes] (Spanish ভাষায়)। ১৩ ডিসেম্বর ২০১৭। সংগ্রহের তারিখ ৬ ফেব্রুয়ারি ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে জিরোনা ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) টেমপ্লেট:লা লিগা